Document ID: 31995D0329

ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Ιουλίου 1995 για τον καθορισμό των κατηγοριών αρσενικών ιπποειδών για τα οποία εφαρμόζεται η απαίτηση η σχετική με την ιογενή αρτηρίτιδα η οποία προβλέπεται στο άρθρο 15 στοιχείο β) σημείο ii) της οδηγίας 90/426/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (95/329/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/426/ΕΟΚ του Συμβουλίου της 26ης Ιουνίου 1990, σχετικά με τους όρους υγειονομικού ελέγχου που διέπουν τη διακίνηση ιπποειδών και τις εισαγωγές ιπποειδών προέλευσης τρίτων χωρών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 15 στοιχείο β) σημείο ii),
μετά από γνωμοδότηση της Επιστημονικής Κτηνιατρικής Επιτροπής,
Εκτιμώντας:
ότι ορισμένες κατηγορίες αρσενικών ιπποειδών δεν μεταδίδουν την ιογενή αρτηρίτιδα των ιπποειδών 7 ότι, επομένως, πρέπει να απαιτείται η εφαρμογή της απαίτησης η οποία προβλέπεται στο άρθρο 15 στοιχείο β) σημείο ii) μόνο για τις άλλες κατηγορίες αρσενικών ιπποειδών 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απαίτηση η σχετική με την ιογενή αρτηρίτιδα η οποία προβλέπεται στο άρθρο 15 στοιχείο β) σημείο ii) της οδηγίας 90/426/ΕΟΚ εφαρμόζεται στα αρσενικά ιπποειδή με εξαίρεση:
- τα ιπποειδή τα οποία υπέστησαν δοκιμασία οροεξουδετέρωσης για την ιογενή αρτηρίτιδα με αρνητικό αποτέλεσμα σε ποσοστό Ό και τα οποία εμβολιάσθηκαν κατά της ασθένειας αυτής, υπό επίσημο έλεγχο, με ένα εμβόλιο εγκεκριμένο από την αρμόδια αρχή. Τα ιπποειδή πρέπει να εμβολιάζονται είτε την ημέρα της αιμοληψίας είτε εντός 15 ημερών μετά την αιμοληψία, με τον όρο ότι έχουν απομονωθεί υπό επίσημο έλεγχο κατά τη διάρκεια αυτής της περιόδου. Η δοκιμασία, το αποτέλεσμα και ο εμβολιασμός πρέπει να πραγματοποιούνται και να πιστοποιούνται υπό επίσημο κτηνιατρικό έλεγχο. Ο εμβολιασμός αυτός πρέπει να επαναλαμβάνεται σε τακτά διαστήματα. Εάν πρόκειται για εγγεγραμμένα ιπποειδή, οι εμβολιασμοί καθώς και τα αποτελέσματα ορολογικών δοκιμασιών πρέπει να καταγράφονται στο έγγραφο αναγνωρίσεως (διαβατήριο),
- τα ιπποειδή τα οποία υπέστησαν, μεταξύ της 180ης και της 270ης ημέρας της ζωής τους, δύο δοκιμασίες οροεξουδετέρωσης για την ιογενή αρτηρίτιδα μεταξύ των οποίων μεσολάβησε διάστημα τουλάχιστον 10 ημερών, χωρίς να διαπιστωθεί αύξηση αντισωμάτων, και τα οποία εμβολιάσθηκαν κατά αυτής της ασθένειας υπό επίσημο έλεγχο με ένα εμβόλιο εγκεκριμένο από την αρμόδια αρχή. Τα ιπποειδή πρέπει να παραμείνουν σε απομόνωση υπό επίσημο έλεγχο από την πρώτη αιμοληψία μέχρι και να πιστοποιούνται υπό επίσημο κτηνιατρικό έλεγχο. Ο εμβολιασμός αυτός πρέπει να επαναλαμβάνεται σε τακτά διαστήματα. Εάν πρόκειται για εγγεγραμμένα ιπποειδή, οι εμβολιασμοί καθώς και τα αποτελέσματα των ορολογικών δοκιμασιών πρέπει να καταγράφονται στο έγγραφο αναγνωρίσεως (διαβατήριο),
- τα ιπποειδή ηλικίας μικρότερης των 180 ημερών,
- τα ιπποειδή τα οποία προορίζονται για σφαγή και τα οποία αποστέλλονται κατ' ευθείαν στο σφαγείο συνοδευόμενα από το πιστοποιητικό το οποίο προβλέπεται στο παράρτημα Ι της απόφασης 93/136/ΕΟΚ της Επιτροπής της 5ης Φεβρουαρίου 1993 για τους υγειονομικούς όρους καθώς και την υγειονομική πιστοποίηση που απαιτούνται για την εισαγωγή ιπποειδών προς σφαγή (2).
Άρθρο 2
Η παρούσα απόφαση εφαρμόζεται από την 1η Οκτωβρίου 1995.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 25 Ιουλίου 1995.

Labels: 0
3
5
6